钦定古今图书集成/理学汇编/学行典/第201卷 > 冯一第
## 钦定古今图书集成/理学汇编/学行典/第201卷 > 冯一第

按《野史忠义传》：“冯一第，长沙人。天启末，举于乡，以诗
文名湖湘间。崇祯十六年八月，贼陷长沙，一第出走
湘乡，将乞师他方，图恢复。贼帅即系其母兄以招之。
一第虑母兄被祸，归长沙就缚。贼将斩之，一老僧伏
地哭请免，贼乃去其两手，置之营中。一夕死，母及兄
免。乡人贤之，附祀蔡道宪祠。”